Homofil kysse-protest på russisk fly
De to lesbiske aktivistene oppdaget at de satt på raden foran den russiske politikeren Vitaly Milonov, på et fly mellom Moskva og St. Petersburg. Milonov er mannen som i 2013 sa at homofileidrettsutøvere kunne arresteres for å fremme homofili blant mindreårige, under OL i Sotsji. Som en protest mot den anti-homofile politikken i Russland tok kvinnene et bilde av seg selv mens de kysser. I bakgrunnen ser vi den sovende politikeren, som aner fred og ingen fare. Bildet har spredt seg som ild i tørt gress på internett etter at en av kvinnene, Kseniya Infinity, postet det på billeddelingstjenesten Instagram, samt på Facebook. «Hvem er det i bakgrunnen? MILONOV! Og vi gir f***!», skriver Infinity under bildet.Kysse-protesten kommer etter at Milonov har utformet et lovforslag som vil lukke et smutthull som i dag gjør det mulig for homofile par å gifte seg i Russland. Senere har Infinity lastet opp flere bilder på det russiske nettsamfunnet VK, med beskrivelser av hva som skjedde på flyet. Hun skriver blant annet at politikeren skjulte ansiktet sitt bak et nettbrett da han forsto hva som foregikk. Her forteller hun at det ikke er en spøk, og at det faktisk var den kontroversielle politikeren som ble fanget på bildet. – Mange spør meg om vi virkelig kysset foran Milinov. Var det virkelig han? Kanskje det bare var en som lignet? Hvordan var flyturen? Her er svaret mitt: Ja, det var virkelig Milonov! Som skjebnen ville ha det til satt han på raden bak oss, skriver hun, og fortsetter: – Han sa ikke noe til oss på hele turen mellom Moskva og St. Petersburg. Vi er kjempeglade, men det er nok ikke han. Men hvem bryr seg!Til det russiske nyhetsbyrået Flashnord sier Milonov selv at kvinnene «laget en haug med grimaser, tok bilder av seg selv og løp deretter bak i flyet hvor de satte seg og gjemte ansiktene sine til flyet landet». Han kaller også kvinnene «gale» og «idioter». Politikeren har tidligere bedt om at Tim Cook, administrerende direktør for Apple, skulle utestenges fra Russland på livstid, fordi han fryktet han var en helsemessig trussel for landet. Apple-sjefen sto offentlig frem som homofil i fjor høst, i håp om å kunne hjelpe andre. – Hva kan han gi oss? Ebola, AIDS og gonoré?, uttalte Milonov til Flashnord. Han var også sterkt involvert da Russland i 2013 vedtok en lov som diskriminerer homofile og forbyr det russiske myndigheter kaller homopropaganda.
Bildet av de russiske kvinnene som kysser foran en sovende politiker, i protest mot den anti-homofile politikken i Russland, spres som ild i tørt gress. politiker, i protest mot den anti-homofile politikken i Russland, spres som ild i tørt gress.